Page:English fragments from Latin medieval service-books.pdf/18

 hosbonde owyth to his wif, and alle oþer women to forsaken for hire, and only to drawe to hire as longe as ᵹowre bothe lyues to gedere lasten?

N. Wiltow haue þis man to þin housbonde, to been buxum to hym, and serue hym, and loue hym, and worschipe hym, and kepe hym in syknes and in hele, as a wif owith to do here housbonde, and alle oþer men forsaken for hym, and only to drawe to hym as longe as ᵹowre bothyn lynes to-gedere lasten?

I .N. take the N. to myn wedded wyf, to haue and to holde from ᵹis day forward, for beter, for wers, for richere, for porere, for fayrere, for fowlere, in seknes and in helthe, til deth vs departe, ᵹif holy chirche it wil ordeyne: and therto I plithe þe myn trewthe.

I .N. take the N, to myn weddid housbonde, to haue and to holde from þis day forward, for beter, for wers, for richer, for porere, for fayrere, for fowlere, in seknes and in hele, to be boner and buxum, as a wyf owyd to hur husb[an]dd, til deth vs departe, as holi cherche it wil ordeyne: and therto i plith the myn trowthe.

With þis ryng I þe wedde, and þis gold and siluer I þe ᵹeue, and with al myn bodi I the worschepe, and with al myn wordlich catel I the honowre.

Beleuyst þow in god, fader almythi, makere of heuene and of erthe?

I beleue.

Beleuyst þow in his sone, þe secunde persone in trinite, crist

My dere sone or douᵹtere in god, hyt semith þat þou hyest þe faste in þe wey fro þis life to godward, þere þou schalt cee all þy forme-fadris, apostelis, martiris, confessouris and uirgynis, & all men and wom-